OBRAZLOŽENJE UZ PRIJEDLOG PRORAČUNA GRADA POŽEGE ZA 2021. GODINU I PROJEKCIJA ZA 2022. I 2023. GODINU

I UVOD

Na temelju odredbi Zakona o proračunu (NN, broj: 87/08., 136/12. i 15/15.) predstavničko tijelo jedinice lokalne i područne (regionalne) samouprave obvezno je do kraja tekuće godine donijeti Proračun za iduću godinu, zajedno sa projekcijama za iduće dvije godine i Planom razvojnih programa za trogodišnje razdoblje. Sukladno metodologiji izrade proračuna, koja je propisana, osim Zakonom o proračunu, podzakonskim aktima – Pravilnikom o proračunskim klasifikacijama (NN, broj: 26/10., 120/13. i 1/20.) i Pravilnikom o proračunskom računovodstvu i računskom planu (NN, broj: 124/14., 115/15., 87/16., 3/18. i 126/19.), proračun se donosi na razini podskupine računa (treća razina računskog plana), a projekcije za iduće dvije godine na razini skupine (druga razina računskog plana). Proračun se sastoji od Općeg i Posebnog dijela te Plana razvojnih programa. Temeljni okvir za izradu proračunu predstavljaju Upute Ministarstva financija RH za izradu proračuna jedinica lokalne i područne (regionalne) samouprave za razdoblje 2021. - 2023. godine (u daljem tekstu: Upute), na osnovu kojih JLP®S izrađuje upute koje upućuje upravnim tijelima i proračunskim korisnicima iz svoje nadležnosti.

Tijekom proteklog razdoblja, osnovne smjernice razvojne politike Grada bile su definirane Strategijom razvoja Grada Požege 2015.-2020. Osnovni cilj Strategije je stvoriti preduvjete za ujednačen društveno-gospodarski razvoj grada Požege i okolnih područja, vodeći prvenstveno računa o potrebama stanovništva, jačajući lokalno gospodarstvo te poštujući tradicijske i prirodne vrijednosti. Istim dokumentom definirana su tri strateška cilja, a to su da se omogući rast gospodarstva i otvaranje novih mjesta u skladu s potrebama stanovnika i poduzetnika grada Požege, osigura kvalitetno i održivo (ekološki prihvatljivo) upravljanje prostorom grada uz adekvatno riješenu temeljnu infrastrukturu, te da se osigura bolja kvaliteta života, javnih usluga te socijalnu uključenost svih skupina stanovništva grada. Ciljevi se planiraju i nadalje realizirati kroz niz projekata i aktivnosti, koji se pripremaju ili su u tijeku.

Na jednoj od prethodnih sjednica Gradskog vijeća Grada Požege donesena je Odluka o pokretanju postupka izrade Plana razvoja Grada Požege za razdoblje od 2021. do 2027., kojim će se definirati posebni ciljevi za provedbu strateških i posebnih ciljeva koji će se utvrditi na višim razinama: županijskoj, nacionalnoj, sektorskoj i višesektorskoj.

Uvažavajući navedene odrednice zakonskih i podzakonskih akata, prethodno navedene Upute Ministarstva financija RH, procjene ostvarenja prihoda i rashoda u ovoj godini, procjene o očekivanim budućim prihodima i rashodima na temelju raspoloživih informacija, sastavljen je prijedlog Proračuna Grada Požege sa projekcijama za razdoblje od 2021. do 2023. godine, zajedno s Planom razvojnih programa za trogodišnje razdoblje kao njihovim sastavnim dijelom. U Proračunu Grada Požege prikazani su svi prihodi i primici, rashodi i izdaci Grada i proračunskih korisnika: Gradske knjižnice i čitaonice, Gradskog kazališta, Gradskog muzeja, Dječjeg vrtića Požega, Javne vatrogasne postrojbe, Gradskog vijeća srpske nacionalne manjine, Javne ustanove za upravljanje sportskim objektima u vlasništvu Grada Požege – Sportski objekti Požega, Lokalne razvojne agencije Požega, te triju osnovnih škola kojima je Grad Požega osnivač: OŠ Julija Kempfa, OŠ Antuna Kanižlića i OŠ Dobriše Cesarića. Sukladno Uputama, u tabličnom dijelu je sadržan prijedlog Općeg i Posebnog dijela proračuna po proračunskim klasifikacijama, odnosno po izvorima financiranja, ekonomskoj klasifikaciji, programskoj, funkcijskoj i po organizacijskoj klasifikaciji.

II OPĆI DIO

Opći dio proračuna čini Račun prihoda i rashoda i Račun financiranja. Prihodi i rashodi se u Općem dijelu proračuna iskazuju zbirno za sve proračunske korisnike i sva upravna tijela Grada.

Proračun Grada Požege za 2021. godinu planiran je u iznosu 169.790.800,00 kn. Projekcije za 2022. godinu planirane su u iznosu 162.948.200,00 kn, a za 2023. u iznosu 156.179.000,00 kn.

1. PRIHODI I PRIMICI I VLASTITI IZVORI

U Proračunu Grada Požege za 2021. godinu prihodi i primici, te projicirani višak prihoda planirani su u iznosu 169.790.800,00 kn. Od navedenog iznosa, na Grad Požegu se odnosi 137.406.480,00 kn, a na vlastite i namjenske prihode i projicirani višak proračunskih korisnika 32.384.320,00 kn, što je prikazano u slijedećoj tablici:

Tablica 1. Prikaz prihoda i primitaka – udio Grada i proračunskih korisnika

|  |  |  |  |
| --- | --- | --- | --- |
| **Prihodi i primici** | **GRAD** | **PRORAČUNSKI KORISNICI**  **(vlastiti i namjenski prihodi proračunskih korisnika** | **UKUPNO**  **po razredima** |
| Prihodi poslovanja - razred 6 | 120.636.480,00 | 32.336.320,00 | 152.972.800,00 |
| Prihodi od prodaje nefinancijske imovine - razred 7 | 2.250.000,00 | 40.000,00 | 2.290.000,00 |
| Primici od financijske imovine i zaduživanja - razred 8 | 12.520.000,00 | 0,00 | 12.520.000,00 |
| Vlastiti izvori – razred 9 | 2.000.000,00 | 8.000,00 | 2.008.000,00 |
| **Ukupno Grad/korisnici** | **137.406.480,00** | **32.384.320,00** | **169.790.800,00** |

Graf 1. Prikaz vlastitih i namjenskih prihoda proračunskih korisnika

U nastavku se daje pregled ukupno ostvarenih i planirah prihoda i primitaka Grada i proračunskih korisnika za razdoblje 2019.-2023., kako slijedi:

Tablica 2. Prikaz ukupnih prihoda i primitka po skupinama

|  |  |  |  |  |  |  |  |
| --- | --- | --- | --- | --- | --- | --- | --- |
| **KONTA** | **VRSTA PRIHODA** | **IZVRŠENJE 2019.** | **I. REBALANS 2020.** | **PRIJEDLOG II. REBALANSA 2020.** | **2021.** | **2022.** | **2023.** |
| **6** | **Prihodi poslovanja** | **113.229.375,57** | **158.123.699,00** | **130.324.245,00** | **152.972.800,00** | **159.403.200,00** | **152.887.000,00** |
| **61** | Prihodi od poreza | 57.771.768,09 | 52.406.500,00 | 56.876.500,00 | 41.406.500,00 | 41.906.500,00 | 41.906.500,00 |
| **63** | Pomoći iz inozemstva i od subjekata unutar općeg proračuna | 34.199.494,88 | 86.060.170,00 | 53.844.674,00 | 91.385.550,00 | 95.797.950,00 | 89.231.750,00 |
| **64** | Prihodi od imovine | 2.089.233,80 | 2.003.000,00 | 1.671.000,00 | 2.342.700,00 | 2.322.700,00 | 2.322.700,00 |
| **65** | Prihodi od upravnih i administrativnih pristojbi, pristojbi po posebnim propisima i naknada | 16.836.287,93 | 15.541.400,00 | 15.115.250,00 | 15.815.250,00 | 15.810.250,00 | 15.810.250,00 |
| **66** | Prihodi od prodaje proizvoda i robe te pruženih usluga i prihodi od donacija | 1.923.560,98 | 1.731.829,00 | 1.765.021,00 | 1.512.000,00 | 3.055.000,00 | 3.105.000,00 |
| **68** | Kazne, upravne mjere i ostali prihodi | 409.029,89 | 380.800,00 | 1.051.800,00 | 510.800,00 | 510.800,00 | 510.800,00 |
| **7** | **Prihodi od prodaje nefinancijske imovine** | **1.061.524,91** | **2.350.000,00** | **3.414.500,00** | **2.290.000,00** | **3.525.000,00** | **3.272.000,00** |
| **71** | Prihodi od prodaje neproizvedene dugotrajne imovine | 346.189,35 | 2.000.000,00 | 3.105.000,00 | 1.950.000,00 | 3.200.000,00 | 2.952.000,00 |
| **72** | Prihodi od prodaje proizvedene dugotrajne imovine | 715.335,56 | 350.000,00 | 309.500,00 | 340.000,00 | 325.000,00 | 320.000,00 |
| **8** | **Primici od financijske imovine i zaduživanja** | **93.358,21** | **9.050.000,00** | **66.000,00** | **12.520.000,00** | **20.000,00** | **20.000,00** |
| **81** | Primljeni povrati glavnica danih zajmova i depozita | 93.358,21 | 50.000,00 | 66.000,00 | 20.000,00 | 20.000,00 | 20.000,00 |
| **84** | Primici od zaduživanja | 0,00 | 9.000.000,00 | 0,00 | 12.500.000,00 | 0,00 | 0,00 |

Graf 2. Prikaz planiranih prihoda i primitaka u 2021. godini

* 1. PRIHODI POSLOVANJA

Prihodi poslovanja u 2021. godini planirani su u iznosu od 152.972.800,00 kn, i to: prihodi od poreza 41.406.500,00 kn, prihodi od pomoći 91.385.550,00 kn, prihodi od imovine 2.342.700,00 kn, prihodi od upravnih i administrativnih pristojbi, pristojbi po posebnim propisima i naknada u iznosu od 15.815.250,00 kn, prihodi od prodaje proizvoda i robe te pruženih usluga i prihodi od donacija u iznosu od 1.512.000,00 kn, prihodi od kazni, upravnih mjera i ostali prihodi u iznosu od 510.800,00 kn.

U strukturi prihoda poslovanja najveći udio čine prihodi od pomoći, zatim prihodi od poreza, prihodi od upravnih i administrativnih pristojbi i po posebnim propisima, prihodi od imovine, prihodi od prodaje proizvoda i robe te pruženih usluga i prihodi od donacija, te kazne upravne mjere i ostali prihodi.

* *Prihodi od poreza*

Prihodi od poreza planirani su u iznosu 41.406.500,00 kn, što je 24,38% planiranih prihoda Proračuna, a sastoje se od slijedećih prihoda:

- porez i prirez na dohodak u iznosu 38.700.000,00 kn

- porezi na imovinu u iznosu 2.501.000,00 kn, i

- porezi na robu i usluge u iznosu 205.500,00 kn.

Porez i prirez na dohodak planiran je u iznosu 38.700.000,00 kn, što je za nešto više od 15 mil. kn manje nego je planirano drugim rebalansom proračuna za 2020. godinu, budući da će se sredstva fiskalnog izravnanja osiguravati u Državnom proračunu i evidentirati kao pomoć To proizlazi iz najavljenih izmjena i dopuna Zakona o financiranju jedinica lokalne i područne (regionalne) samouprave. Na visinu poreza i prireza na dohodak u ovoj godini utjecat će negativna kretanja gospodarske aktivnosti i zaposlenosti uzrokovanje virusom COVID 19, a u predstojećem razdoblju najava daljnje porezne reforme kroz izmjene Zakona o porezu na dohodak.

Porezi na imovinu planirani su u iznosu 2.501.000,00 kn, a odnose se najvećim dijelom porez na promet nekretnina i tek neznatno na ostale poreze iz ranijih godina koji nisu naplaćeni.

Porezi na robu i usluge planirani su u iznosu 205.500,00 kn, a odnose najvećim dijelom na porez na potrošnju alkoholnih i bezalkoholnih pića i tek neznatno na ostale poreze iz ranijih godina koji nisu naplaćeni (porez na tvrtku).

* *Prihodi od pomoći*

Prihodi od pomoći planirani su u iznosu 91.385.550,00 kn, što je 53,82% planiranih prihoda Proračuna, a odnose se na očekivane tekuće i kapitalne pomoći proračunu iz drugih proračuna (državnog, županijskog i općinskog), pomoći od izvanproračunskog korisnika, pomoći izravnanja za decentralizirane funkcije, pomoći proračunskim korisnicima iz proračuna koji im nije nadležan, pomoći temeljem prijenosa EU sredstava Grada i proračunskih korisnika, te prijenosi između proračunskih korisnika istog proračuna što je prikazano u slijedećoj tablici:

Tablica 3. Prikaz pomoći – udio Grada i proračunskih korisnika

|  |  |  |
| --- | --- | --- |
| **Pomoći** | **Iznos** | **%** |
| Pomoći Grad | 63.486.980,00 | 69,47 |
| Pomoći proračunskih korisnika | 1.909.970,00 | 2,09 |
| Pomoći proračunskih korisnika - škole | 25.988.600,00 | 28,43 |
| **Ukupno pomoći** | **91.385.550,00** | **100,00** |

Pomoći proračunu iz drugih proračuna planirane su u iznosu 29.008.975,00 kn, a odnose se na:

\* Tekuća pomoć iz županijskog proračuna Gradu u iznosu 231.000,00 kn za decentralizirana sredstva za ogrjev,

\*Tekuća pomoć iz županijskog proračuna Gradu za provođenje lokalnih izbora planirane su u iznosu 125.000,00 kn.

\* Tekuće pomoći iz državnog proračuna za programe Grada u iznosu 17.414.975,00 kn, a odnose se na sljedeće projekte:

-Sanacija klizišta 365.000,00 kn,

-fiskalno izravnanje 16.487.500,00 kn,

-Implementacija sustava video nadzora 60.000,00 kn,

-Petica za dvoje IV. faza 251.100,00 kn

Castrum di Pozega 176.375,00 kn,

-LIPP (Lokalna infrastruktura prometnih podataka Grada Požege) I.faza 75.000,00 kn,

\* Kapitalna pomoć iz državnog proračuna za programe Grada planirane u iznosu 11.238.000,00 kn za slijedeće kapitalne projekte:

* Izgradnja i dodatna ulaganja u prometnice i mostove 2.000.000,00 kn,
* Izgradnja infrastrukture u poduzetničkoj zoni 1.200.000,00 kn,
* Izgradnja dvorane uz OŠ Antuna Kanižlića 2.000.000,00 kn,
* Rekonstrukcija stropnog oslika u kući Arch 120.000,00 kn,
* Implementacija sustava video nadzora 300.000,00 kn,
* Rasvjeta u dvorani Tomislav Pirc 560.000,00 kn,
* Zelena urbana mobilnost 458.000,00 kn,
* Izgradnja tribine na stadionu Slavonija u iznosu 2.600.000,00 kn, te
* Rekonstrukcija trga sv. Trojstva u iznosu 2.000.000,00 kn.

Pomoći od izvanproračunskih korisnika planirane su u iznosu 3.208.000,00 kn, a odnose se na slijedeće namjene:

\* Tekuća pomoć Gradu od HZZ-a za rashode javnih radova iznosu 132.000,00 kn

\* Tekuća i kapitalna pomoć Gradu Požegi od ŽUC-a za programe održavanja i izgradnje prometnica u iznosu 3.000.000,00 kn

\* Kapitalna pomoć Gradu od Fonda za zaštitu okoliša i energetsku učinkovitost za projekt Izgradnje komunalnih objekata na lokaciji Vinogradine u iznosu 18.000,00 kn

\* Tekuća pomoć OŠ Julija Kempf od HZZ-a u iznosu 8.000,00 kn

\* Tekuća pomoć OŠ Antuna Kanižlića od HZZ-a u iznosu 50.000,00 kn.

Pomoći izravnanja za decentralizirane funkcije planirane su u iznosu 6.590.400,00 kn, odnosno do visine sredstava ove godine, sukladno Uputi MF, a odnose se na slijedeće:

\*Pomoći izravnanja za decentralizirane funkcije školstva u iznosu 4.389.000,00 kn

\*Pomoći izravnanja i vatrogastva planirane u iznosu 2.201.400,00 kn..

Pomoći proračunskim korisnicima iz proračuna koji im nije nadležan (državnog, županijskog i općinskog proračuna) planirane su u iznosu 26.887.670,00 kn, a odnose se na slijedeće korisnike i namjene:

\* Tekuće pomoći iz općinskog proračuna Dječjim vrtićima Požega u iznosu 26.200,00 kn za sufinanciranje djece iz drugih općina

\* Tekuće pomoći iz županijskog proračuna Dječjim vrtićima Požega u iznosu 25.600,00 kn za programe predškolskog odgoja

\* Tekuće pomoći iz županijskog proračuna OŠ Julija Kempfa u iznosu 5.000,00 kn za natjecanja

\* Tekuće pomoći iz županijskog proračuna OŠ Dobriše Cesarića u iznosu 7.100,00 kn za natjecanja

\* Tekuće pomoći iz državnog proračuna planirane u iznosu 1.329.370,00 kn odnose se na slijedeće namjene:

* za programe Gradskog kazališta u iznosu 219.070,00 kn,
* za programe Gradskog muzeja 54.000,00 kn,
* za programe Gradske knjižnice i čitaonice 291.600,00 kn,
* za programe Dječjih vrtića Požega u iznosu 41.600,00 kn,
* za programe JVP u iznosu 55.000,00 kn,
* za programe osnovne škole Julija Kempfa u iznosu 510.000,00 kn
* za programe osnovne škole Dobriše Cesarića u iznosu 8.100,00 kn
* za programe osnovne škole Antuna Kanižlića u iznosu 150.000,00 kn.

\* Tekuće pomoći iz državnog proračuna planirane u iznosu 24.096.400,00 kn odnose se na plaće i ostale rashode za zaposlene osnovnih škola kako slijedi:

- osnovna škola Antuna Kanižlića u iznosu 8.066.000,00 kn

- osnovna škola Dobriše Cesarića u iznosu 7.592.400,00 kn

- osnovna škola Julija Kempfa u iznosu 8.438.000,00 kn.

\* Kapitalne pomoći iz državnog proračuna planirane u iznosu 1.398.000,00 kn odnose se na slijedeće namjene:

* za programe Gradske knjižnice i čitaonice u iznosu 260.000,00 kn,
* za programe Gradskog muzeja u iznosu 170.000,00 kn,
* za programe JVP u iznosu 40.000,00 kn,
* za programe osnovne škole Julija Kempfa u iznosu 240.000,00 kn,
* za programe osnovne škole Dobriše Cesarića u iznosu 304.000,00 kn
* za programe osnovne škole Antuna Kanižlića u iznosu 384.000,00 kn

Pomoći temeljem prijenosa EU sredstava planirana su u iznosu 24.949.605,00 kn, a odnose se na slijedeće projekte i namjene:

\* Tekuće pomoći temeljem prijenosa EU planirane su u iznosu 8.119.605,00 kn, i to 212.000,00 kn kod osnovnih škola i 7.907.605,00 kn kod Grada Požege, za slijedeće projekte:

* projekt OŠ Julija Kempfa u iznosu 92.000,00 kn
* projekt OŠ Dobriše Cesarića u iznosu 20.000,00 kn
* projekt OŠ Antuna Kanižlića u iznosu 100.000,00 kn
* projekt Petica za dvoje –IV. faza u iznosu 912.900,00 kn
* projekt Petica za dvoje –V. faza u iznosu 857.100,00 kn
* projekt NEET vodilja u iznosu 144.500,00 kn
* projekt PUK50 u iznosu 2.803.000,00 kn
* projekt Požeški limači u iznosu 173.800,00 kn
* projekt Požeški limači II faza u iznosu 660.250,00 kn
* projekt Energetska obnove društvenog doma Novo Selo u iznosu 17.000,00 kn
* projekt Požeške bolte u iznosu 2.024.055,00 kn
* projekt „Naša školska užina II“ u iznosu 315.000,00 kn,

\* Kapitalne pomoći Gradu temeljem prijenosa EU sredstava planirana su u iznosu 16.830.000,00 kn za slijedeće projekte:

* projekt WI – FI FOR YOU u iznosu 100.000,00 kn
* projekt Požeški limači II. faza u iznosu 60.000,00 kn
* projekt Energetska obnove društvenog doma Novo Selo u iznosu 337.000,00 kn
* projekt Rekonstrukcija i dogradnja DRC Vidovci u iznosu 1.000.000,00 kn
* projekt Požeške bolte u iznosu 15.333.000,00 kn

Pomoći od međunarodnih organizacija te institucija i tijela EU planirane su u iznosu 196.900,00 kn odnosi se na programe našeg proračunskog korisnika LORA.

Prijenosi između proračunskih korisnika istog proračuna planirani su u iznosu 544.000,00 kn, a odnosi se na projekt „Požeški limači“ i prijenose između Grada i Dječjeg vrtića Požega u iznosu 430.000,00 kn, na projekt Bolte i prijenose između Grada i Gradskog muzeja u iznosu 100.000,00 kn, OŠ Julija Kempfa u iznosu 14.000,00 kn.

* *Prihodi od imovine*

Prihodi od imovine planirani su u iznosu 2.342.700,00 kn, što je 1,38% planiranih prihoda Proračuna, od čega prihodi Grada iznose 2.341.000,00 kn, a korisnika 1.700,00 kn. Odnose se na prihode od financijske, nefinancijske imovine i prihode od kamata na dane zajmove.

Prihodi od financijske imovine (odnose se na prihod od kamata i pozitivnih tečajnih razlika i razlika zbog primjene valutne klauzule) planirani su u iznosu 60.700,00 kn, i to Grad 59.000,00 kn, a proračunski korisnici osnovne škole 1.700,00 kn.

Prihodi od nefinancijske imovine planirani su u iznosu 2.280.000,00 kn, a odnose se najvećim dijelom na prihode od zakupa i iznajmljivanja imovine, te prihode od koncesija, spomeničke rente, naknade za zadržavanje nezakonito izgrađenih zgrada u prostoru, služnosti i druge.

Prihodi od kamata na dane zajmove planirani su u iznosu 2.000,00 kn, a odnose se na preostale kamate na dane zajmove za žene i mlade iz prethodnih godina.

* *Prihodi od upravnih i administrativnih pristojbi i po posebnim propisima*

Prihodi od upravnih i administrativnih pristojbi i po posebnim propisima planirani su u iznosu 15.815.250,00 kn, što je 9,31% planiranih prihoda Proračuna, od čega su prihodi Grada 12.270.000,00 kn, a prihodi proračunskih korisnika 3.545.250,00 kn. Vrijednosno najznačajniji prihodi Grada su od komunalnih doprinosa i naknade, zatim prihodi po posebnim propisima (vodni doprinos, doprinosi za šume i dr.), te upravne i administrativne pristojbe (prihodi od prodaje državnih biljega, od boravišnih pristojbi i ostale gradske naknade propisane odlukama).

Prihodi proračunskih korisnika odnose se na prihode od sufinanciranja djelatnosti i prihode s naslova osiguranja, refundacije štete, kako slijedi:

* Gradsko kazalište Požega u iznosu 273.100,00 kn
* Gradski muzej Požega u iznosu 10.000,00 kn
* Gradska knjižnica i čitaonica u iznosu 231.650,00 kn
* Dječji vrtići Požega u iznosu 2.012.000,00 kn
* JU Sportski objekti u iznosu 10.000,00 kn
* OŠ Julija Kempfa u iznosu 260.000,00 kn
* OŠ Dobriše Cesarića u iznosu 373.500,00 kn
* OŠ Antuna Kanižlića u iznosu 375.000,00 kn.
* *Prihodi od prodaje proizvoda i robe te pruženih usluga i prihodi od donacija*

Prihodi od prodaje proizvoda i robe te pruženih usluga i prihodi od donacija planirani su u iznosu 1.512.000,00 kn, što je 0,89% planiranih prihoda Proračuna, od čega se 660.000,00 kn odnosi na prihode od naknade za uređenje voda koje Grad vodi za Hrvatske vode, a 852.000,00 kn se odnose na prihode od prodaje proizvoda i roba te pruženih usluga i primljenih donacija proračunskih korisnika, kako slijedi:

\* Planirani prihodi od prodaje proizvoda i roba te pruženih usluga planirani su u iznosu 736.000,00 kn, i to:

* Gradsko kazalište Požega u iznosu 95.000,00 kn
* Gradski muzej Požega u iznosu 40.000,00 kn
* Dječji vrtići Požega u iznosu 3.000,00 kn
* OŠ Dobriše Cesarića u iznosu 10.000,00 kn
* OŠ A. Kanižlića u iznosu 7.000,00 kn
* OŠ J. Kempfa u iznosu 7.000,00 kn
* JVP u iznosu 102.000,00 kn
* JU Sportski objekti u iznosu 390.000,00 kn
* Lokalna razvojna agencija Požega u iznosu 82.000,00 kn

Planiran prihodi od donacija planirani su u iznosu 116.000,00 kn, i to:

* Gradsko kazalište u iznosu 10.000,00 kn
* Gradski muzej u iznosu 5.000,00 kn
* Gradska knjižnica i čitaonica u iznosu 5.000,00 kn
* Dječji vrtići Požega u iznosu 2.000,00 kn
* OŠ D. Cesarića u iznosu 14.000,00 kn
* OŠ J. Kempfa u iznosu 10.000,00 kn
* OŠ A. Kanižlića u iznosu 50.000,00 kn
* JVP u iznosu 20.000,00 kn.
* *Kazne, upravne mjere i ostali prihodi*

Prihodi od kazni, upravnih mjera i ostali planirani su u iznosu 510.800,00 kn, što je 0,30% planiranih prihoda Proračuna, od čega se 472.000,00 kn odnosi na prihode Grada od kazni, upravnih mjera i ostalog, a 38.800,00 kn na prihode proračunskih korisnika od ostalih prihoda.

* 1. PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine planirani su u iznosu 2.290.000,00 kn, od čega se na prihode Grada odnosi 2.250.000,00 kn, a na prihod proračunskog korisnika 40.000,00 kn.

* *Prihodi od prodaje neproizvedene dugotrajne imovine*

Prihodi od prodaje neproizvedene dugotrajne imovine planirani su u iznosu 1.950.000,00 kn, što je 1,14% planiranih prihoda Proračuna, a odnose se na prodaju poljoprivrednog, građevinskog i ostalog zemljišta.

* *Prihodi od prodaje proizvedene dugotrajne imovine*

Prihodi od prodaje proizvedene dugotrajne imovine planirani su u iznosu 340.000,00 kn, što je 0,20% planiranih prihoda Proračuna, a odnose se na prihode od otkupa stanova u iznosu 300.000,00 kn i na prihod proračunskog korisnika JVP od prodaje opreme za protupožarnu zaštitu u iznosu 40.000,00 kn.

* 1. PRIMICI OD FINANCIJSKE IMOVINE I ZADUŽIVANJA

Primici od financijske imovine i zaduživanja planirani su u iznosu od 12.520.000,00 kn, a odnose se na planirani kredit HBOR-a u iznosu 12.500.000,00 kn za izgradnju energetski ekološki učinkovite javne rasvjete i primitke (povrate) glavnice zajmova danih trgovačkim društvima i obrtnicima izvan javnog sektora - povrat kredita za žene i mlade planirane u iznosu 20.000,00 kn.

* 1. VLASTITI IZVORI

Vlastiti izvori se odnose na projicirani višak prihoda poslovanja u iznosu 2.008.000,00 kn od čega se na Grad odnosi 2.000.000,00 kn, na proračunskog korisnika Lokalna razvojna agencija Požega 3.000,00 kn i proračunskog korisnika Gradska knjižnica Požega 5.000,00 kn, a koji će se trošiti u tekućoj godini prema planiranim rashodima.

1. RASHODI I IZDACI

U Proračunu Grada Požege za 2021. godinu rashodi i izdaci planirani su u iznosu 169.790.800,00 kn. Od navedenog iznosa planirani rashodi i izdaci Grada Požege iznose 110.960.680,00 kn, a planirani rashodi proračunskih korisnika iznose 58.830.120,00 kn, što je prikazano u slijedećoj tablici:

Tablica 4. Prikaz rashoda i izdataka – udio Grada i proračunskih korisnika

|  |  |  |  |
| --- | --- | --- | --- |
| **Rashodi i izdatci** | **GRAD** | **PRORAČUINSKI KORISNICI** | **UKUPNO** |
| Rashodi poslovanja - razred 3 | 55.102.380,00 | 56.169.050,00 | 111.271.430,00 |
| Rashodi za nabavu nefinancijske imovine - razred 4 | 51.898.300,00 | 2.661.070,00 | 54.559.370,00 |
| Izdatci za financijsku imovinu i otplate zajmova - razred 5 | 3.960.000,00 | 0,00 | 3.960.000,00 |
| **Ukupno po razredima** | **110.960.680,00** | **58.830.120,00** | **169.790.800,00** |

Tablica 5. Prikaz ukupnih rashoda i izdataka po skupinama

|  |  |  |  |  |  |  |  |
| --- | --- | --- | --- | --- | --- | --- | --- |
| **KONTA** | **VRSTA PRIHODA / RASHODA** | **IZVRŠENJE 2019.** | **I. REBALANS 2020.** | **PRIJEDLOG II. REBALANSA 2020.** | **2021.** | **2022.** | **2023.** |
| **3** | **Rashodi poslovanja** | **75.376.965,28** | **119.204.300,00** | **112.776.234,00** | **111.271.430,00** | **103.571.930,00** | **100.295.930,00** |
| **31** | Rashodi za zaposlene | 27.603.236,16 | 52.888.674,00 | 54.852.366,00 | 55.578.737,00 | 52.139.287,00 | 50.345.747,00 |
| **32** | Materijalni rashodi | 29.991.272,79 | 34.689.663,00 | 34.345.756,00 | 34.006.943,00 | 29.244.493,00 | 28.624.653,00 |
| **34** | Financijski rashodi | 1.702.577,97 | 1.203.550,00 | 1.950.050,00 | 1.648.650,00 | 1.648.650,00 | 1.648.650,00 |
| **35** | Subvencije | 1.815.706,51 | 2.350.000,00 | 3.198.200,00 | 2.200.000,00 | 2.250.000,00 | 2.150.000,00 |
| **36** | Pomoći dane u inozemstvo i unutar opće države | 1.322.174,28 | 1.747.750,00 | 1.659.999,00 | 1.809.000,00 | 1.512.400,00 | 783.780,00 |
| **37** | Naknade građanima i kućanstvima na temelju osiguranja i druge naknade | 2.625.895,49 | 3.384.118,00 | 3.930.918,00 | 4.060.500,00 | 4.169.000,00 | 4.169.000,00 |
| **38** | Ostali rashodi | 10.316.102,08 | 22.940.545,00 | 12.838.945,00 | 11.967.600,00 | 12.608.100,00 | 12.574.100,00 |
| **4** | **Rashodi za nabavu nefinancijske imovine** | **22.128.850,80** | **61.600.039,00** | **32.281.581,00** | **54.559.370,00** | **53.751.270,00** | **50.258.070,00** |
| **41** | Rashodi za nabavu neproizvedene dugotrajne imovine | 7.890,82 | 337.000,00 | 47.000,00 | 52.000,00 | 52.000,00 | 52.000,00 |
| **42** | Rashodi za nabavu proizvedene dugotrajne imovine | 9.353.827,63 | 24.067.555,00 | 11.113.517,00 | 30.598.370,00 | 26.852.670,00 | 27.077.070,00 |
| **45** | Rashodi za dodatna ulaganja na nefinancijskoj imovini | 12.767.132,35 | 37.195.484,00 | 21.121.064,00 | 23.909.000,00 | 26.846.600,00 | 23.129.000,00 |
| **5** | **Izdaci za financijsku imovinu i otplate zajmova** | **1.375.004,18** | **3.100.000,00** | **3.125.000,00** | **3.960.000,00** | **5.625.000,00** | **5.625.000,00** |
| **54** | Izdaci za otplatu glavnice primljenih kredita i zajmova | 1.375.004,18 | 3.100.000,00 | 3.125.000,00 | 3.960.000,00 | 5.625.000,00 | 5.625.000,00 |

Graf 3. Prikaz planiranih rashoda i izdataka u 2021. godini

* 1. RASHODI POSLOVANJA

Rashodi poslovanja planirani su u iznosu od 111.271.430,00 kn, od čega rashodi poslovanja Grada iznose 55.102.380,00 kn, a rashodi poslovanja proračunskih korisnika iznose 56.169.050,00 kn. Rashodi poslovanja odnose se na rashode za zaposlene 55.578.737,00 kn, materijalne rashode 34.006.943,00 kn, financijske rashode 1.648.650,00 kn, subvencije 2.200.000,00 kn, pomoći dane u inozemstvo i unutar općeg proračuna 1.809.000,00 kn, naknade građanima i kućanstvima na temelju osiguranja i druge naknade 4.060.500,00 kn i ostale rashode (tekuće i kapitalne donacije, kazne, penali i naknada štete, izvanredni rashodi i kapitalne pomoći) u iznosu od 11.967.600,00 kn.

U strukturi rashoda poslovanja najveći udio čine rashodi za zaposlene, zatim materijalni rashodi, ostali rashodi, naknade građanima i kućanstvima na temelju osiguranja i druge naknade, subvencije, pomoći dane u inozemstvo i unutar općeg proračuna, te najmanji udio financijski rashodi.

* *Rashodi za zaposlene*

Rashodi za zaposlene planirani su u iznosu 55.578.737,00 kn, što čini 32,73 % planiranih rashoda Proračuna. Isti obuhvaćaju bruto plaće, doprinose na plaće i ostale rashode za zaposlene Grada i proračunskih korisnika, rashode za zaposlene kroz projekt Javni radovi, zaposlene u produženom boravku u osnovnim školama, zaposlene u osnovnim školama te rashode za zaposlene kroz projekte financirane iz EU sredstava (projekt Požeške bolte, projekt pomoćnika u nastavi Petica za dvoje – IV. i V. faza, projekt PUK50, projekt Požeški limači i Požeški limači – II. faza, projekt Export-Expert, projekt Otkrivanje ruralne baštine, projekt PRONAĐI ME – NEET VODILJA ). U odnosu na izvršenje 2019. godine, planirana sredstva kroz 2020. i 2021. godinu značajnije su veća radi planiranja plaća i ostalih naknada za zaposlene u osnovnim školama u Proračunu Grada, a koji se financiraju iz Državnog proračuna

* *Materijalni i financijski rashodi*

Materijalni rashodi planirani su u iznosu 34.006.943,00 kn, što čini 20,02 % planiranih rashoda Proračuna, a financijski u iznosu 1.648.650,00 kn, što čini 0,97 % planiranih rashoda Proračuna.

Materijalni rashodi odnose se na slijedeće:

* naknade troškova zaposlenima (službena putovanja, naknade za prijevoz s posla i na posao, za rad na terenu i odvojeni život, stručno usavršavanje zaposlenika i ostale naknade troškova zaposlenima) – planirani u iznosu 1.986.700,00 kn
* rashodi za materijal i energiju (uredski i ostali materijali, energiju, materijal za održavanje, sitni inventar i auto gume, službenu, radnu i zaštitnu odjeću i obuću) – planirani u iznosu 7.953.200,00 kn
* rashodi za usluge (usluge telefona, pošte i prijevoza, usluge održavanja, promidžbe i informiranja, komunalne usluge, zakupnine i najamnine, intelektualne i osobne usluge, računalne i ostale usluge) - planirani u iznosu 20.600.645,00 kn
* naknade troškova osobama izvan radnog odnosa – planirani u iznosu 149.900,00 kn
* ostali nespomenuti rashodi poslovanja (naknade za rad predstavničkih i izvršnih tijela, povjerenstava i slično, premije osiguranja, reprezentacija, članarine, pristojbe i naknade i ostalo) – planirani u iznosu 3.316.498,00 kn.

Financijski rashodi odnose se na slijedeće:

* kamate na primljene kredite i zajmove (kredit iz 2016. godine i planirani u 2021. godini) – planirani u iznosu 720.000,00 kn
* ostali financijski rashodi (bankarske usluge i usluge platnog prometa, negativne tečajne razlike, zatezne kamate i ostalo) – planirani u iznosu 928.650,00 kn.
* *Subvencije*

Rashodi za subvencije planirani su u iznosu 2.200.000,00 kn, što čini 1,29% planiranih rashoda Proračuna, a odnose se na planirane subvencije za linijski prijevoz trgovačkom društvu u iznosu 1.200.000,00 kn, planirane subvencije za Reciklažno dvorište u iznosu 200.000,00 kn, dodjelu poticaja za poticanje malog gospodarstva u iznosu 250.000,00 kn, dodjelu poticaja u poljoprivredi u iznosu 150.000,00 kn i dodjelu poticaja za zapošljavanje i razvoj poduzetništva u iznosu 400.000,00 kn.

* *Pomoći dane u inozemstvo i unutar općeg proračuna*

Rashodi za pomoći dane unutar općeg proračuna planirane su u iznosu 1.809.000,00 kn, što čini 1,06 % planiranih rashoda Proračuna. Odnose se na dodjelu pomoći unutar općeg proračuna u iznosu 200.000,00 kn (projekt Nabava spremnika za odvojeno prikupljanje otpada), dodjelu pomoći proračunskim korisnicima drugih proračuna u iznosu 300.000,00 kn (projekti Sufinanciranje nabave opreme za Glazbenu školu Požega i Sufinanciranje Studentskog centra u Požegi), temeljem prijenosa EU sredstava u iznosu 511.000,00 kn (projekt Požeške bolte i proračunskog korisnika OŠ Antuna Kanižlića), te prijenosi između proračunskih korisnika istog proračuna u iznosu 798.000,00 kn (projekt Požeške bolte, Požeški limači i Požeški limači II. faza i projekt Naša školska užina II).

* *Naknade građanima i kućanstvima na temelju osiguranja i druge naknade*

Naknade građanima i kućanstvima planirane su u iznosu 4.060.500,00 kn, što čini 2,39 % planiranih rashoda Proračuna, a odnose se najvećim dijelom na dodjelu pomoći građanima i kućanstvima kroz program socijalne skrbi Grada Požege (za režijske troškove, pomoći obitelji i djeci, pomoći starijim osobama), te za dodjelu stipendija korisnicima (učenicima i studentima).

* *Ostali rashodi*

Ostali rashodi planirani su u iznosu 11.967.600,00 kn, što čini 7,04 % planiranih rashoda Proračuna, a odnose se na slijedeće:

* tekuće i kapitalne donacije u iznosu 10.048.600,00 kn (za dodjelu tekućih i kapitalnih donacija udrugama građana i neprofitnim organizacijama kroz programe javnih potreba u kulturi, odgoju i obrazovanju, sportu, socijalnoj skrbi i ostalim udrugama i društvima, Vatrogasnoj zajednici i DVD-u),
* kazne, penali i naknade štete u iznosu 12.000,00 kn za rashode planirane kod proračunskog korisnika,
* izvanredni rashodi u iznosu 250.000,00 kn za proračunsku zalihu,
* kapitalne pomoći za projekte ulaganja u komunalnu infrastrukturu i opremu u iznosu 1.657.000,00 kn (projekti Izgradnja vodovoda i kanalizacije, Aglomeracija Požega, Aglomeracija Požega – Pleternica, Izgradnja komunalnih objekata na lokaciji Vinogradine, Održavanje spomeničkih vrijednosti).
  1. RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine planirani su u iznosu od 54.559.370,00 kn, i to: rashodi za nabavu neproizvedene dugotrajne imovine u iznosu 52.000,00 kn, rashodi za nabavu proizvedene dugotrajne imovine u iznosu 30.598.370,00 kn i rashodi za dodatna ulaganja na nefinancijskoj imovini u iznosu 23.909.000,00 kn.

Tablica 6. Pregled rashoda za nabavu nefinancijske imovine po projektima

|  |  |  |
| --- | --- | --- |
| **RB** | **NAZIV** | **IZNOS** |
| **Rashodi za nabavu proizvedene dugotrajne imovine (41)** | | |
| **1.** | Otkup zemljišta | 50.000,00 |
| **2.** | Nabava opreme u osnovnom školstvu | 2.000,00 |
| **Rashodi za nabavu proizvedene dugotrajne imovine (42)** | | |
| **1.** | Nabava opreme u Gradskom muzeju Požega | 158.000,00 |
| **2.** | Otkup umjetnina u Gradskom muzeju Požega | 15.000,00 |
| **3.** | Restauracije u Gradskom muzeju Požega | 115.000,00 |
| **4.** | Razvoj publike u kulturi – blago Požege u Gradskom muzeju | 35.000,00 |
| **5.** | Nabava opreme u Gradskoj knjižnici i čitaonici Požega | 7.000,00 |
| **6.** | Nabava knjiga u Gradskoj knjižnici i čitaonici Požega | 350.000,00 |
| **7.** | Nabava opreme u Gradskom kazalištu Požega | 123.070,00 |
| **8.** | Nabava opreme u Dječjim vrtićima Požega | 20.500,00 |
| **9.** | Nabava opreme u OŠ Dobriše Cesarića | 253.000,00 |
| **10.** | Nabava knjiga u OŠ Dobriše Cesarića | 316.000,00 |
| **11.** | Nabava opreme u OŠ Julija Kempfa | 240.000,00 |
| **12.** | Nabava knjiga u OŠ Julija Kempfa | 250.000,00 |
| **13.** | Nabava opreme u OŠ Antuna Kanižlića | 278.500,00 |
| **14.** | Nabava knjiga u OŠ Antuna Kanižlića | 320.000,00 |
| **15.** | Nabava opreme u GVSNM | 1.500,00 |
| **16.** | Nabava opreme za Javnu vatrogasnu postrojbu Grada Požege | 130.000,00 |
| **17.** | Nabava opreme za Lokalnu razvojnu agenciju Požega | 16.500,00 |
| **18.** | Nabava opreme u Gradu Požegi | 310.000,00 |
| **19.** | Izgradnja i dodatna ulaganja u prometnice i mostove | 2.362.500,00 |
| **20.** | Izgradnja javne rasvjete | 1.000.000,00 |
| **21.** | Nabava urbane opreme | 150.000,00 |
| **22.** | Opremanje dječjih igrališta | 150.000,00 |
| **23.** | Ulaganje u društvene domove | 25.000,00 |
| **24.** | Ulaganje u autobusna stajališta | 100.000,00 |
| **25.** | Projekt besplatnog bežičnog pristupa internetu HOT SPOT | 15.000,00 |
| **26.** | Rekonstrukcija Rekreacijskog centra | 100.000,00 |
| **27.** | Otkup objekata | 50.000,00 |
| **28.** | Nabava opreme za civilnu zaštitu | 20.000,00 |
| **29.** | Rekonstrukcija i dogradnja DRC Vidovci | 1.100.000,00 |
| **30.** | Projekt Zelena urbana mobilnost | 758.000,00 |
| **31.** | Energetski ekološki učinkovita javna rasvjeta | 12.600.000,00 |
| **32.** | Projekt WiFi4EU | 110.000,00 |
| **33.** | Izgradnja dvorane uz osnovnu školu Antuna Kanižlića | 2.250.000,00 |
| **34.** | IKT sustav prometnog upravljanja i održavanja nerazvrstanih cesta | 80.000,00 |
| **35.** | Požeške bolte | 4.293.000,00 |
| **36.** | Implementacija sustava video nadzora javnih površina | 330.000,00 |
| **37.** | Nabava opreme za predstavnika albanske nacionalne manjine | 5.800,00 |
| **38.** | Uređenje otvorenog dijela tržnice | 100.000,00 |
| **39.** | Rekonstrukcija Trga sv. Trojstva | 2.000.000,00 |
| **40.** | Nabava opreme Požeški limači -II.faza | 60.000,00 |
| **Rashodi za dodatna ulaganja u nefinancijskoj imovini (45)** | | |
| **1.** | Ulaganje u građevinske objekte osnovnog školstva | 590.000,00 |
| **2.** | Izgradnja i dodatna ulaganja u prometnice i mostove | 4.199.000,00 |
| **3.** | Uređenje groblja | 160.000,00 |
| **4.** | Izgradnja infrastrukture u poduzetničkoj zoni | 1.250.000,00 |
| **5.** | Ulaganje u športske objekte | 200.000,00 |
| **6.** | Ulaganje u zgradu Gradskog kazališta Požega | 40.000,00 |
| **7.** | Ulaganje u zgradu Gradske knjižnice i čitaonice Požega | 100.000,00 |
| **8.** | Ulaganje u kapelice | 50.000,00 |
| **9.** | Ulaganje u društvene domove | 100.000,00 |
| **10.** | Ulaganje u poslovne i stambene prostore | 300.000,00 |
| **11.** | Uređenje Trga sv. Terezije | 100.000,00 |
| **12.** | Uređenje Požeške kuće | 100.000,00 |
| **13.** | Rasvjeta u Dvorani Tomislav Pirc | 700.000,00 |
| **14.** | Ulaganje u objekt gradske uprave | 100.000,00 |
| **15.** | Dogradnja dječjeg vrtića | 150.000,00 |
| **16.** | Izgradnja tribine na stadionu Slavonije | 2.600.000,00 |
| **17.** | Požeške bolte | 12.455.000,00 |
| **18.** | Dodatna ulaganja na prijevoznim sredstvima u Javnoj vatrogasnoj postrojbi | 30.000,00 |
| **19.** | Rekonstrukcija stropnog oslika u kući Arch | 120.000,00 |
| **20.** | Energetska obnova zgrade društveni dom Novo Selo | 565.000,00 |

Navedeni projekti planirani su financirati se iz sredstava Grada, proračunskih korisnika i pomoći.

2.3. IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu i otplatu zajmova planirani su u iznosu 3.960.000,00 kn, što čini 2,33 % planiranog Proračuna, a odnose se najvećim dijelom na otplatu dugoročnog kredita koje je Grad Požega podigao 2016. godine radi ulaganja u kapitalne investicije, te manjim dijelom u početak otplate novog kreditnog zaduženja.

III POSEBNI DIO

U posebnom dijelu proračuna rashodi su planirani prema organizacijskoj klasifikaciji (struktura se sastoji od tri razdjela, glava, proračunskih korisnika), ekonomskoj, lokacijskoj, funkcijskoj klasifikaciji, izvorima financiranja, te programskoj klasifikaciji koja se sastoji od aktivnosti, tekućih i kapitalnih projekata.

1. RASHODI PREMA ORGANIZACIJSKOJ KLASIFIKACIJI

Rad gradske uprave organiziran je kroz upravna tijela – upravne odjele i službe. Rashodi su planirani prema organizacijskoj klasifikaciji kroz tri razdjela, odnosno upravna odjela, od kojih Upravni odjel za samoupravu i Upravni odjel za komunalne djelatnosti i gospodarenje u svojoj nadležnosti ima proračunske korisnike.

Rashodi u 2021.-2023. godini planirani su prema organizacijskoj klasifikaciji (strukturi) na slijedeći način:

Tablica 7. Prikaz rashoda prema organizacijskoj klasifikaciji

|  |  |  |  |  |  |  |
| --- | --- | --- | --- | --- | --- | --- |
| **VRSTA RASHODA / IZDATAKA** | **IZVRŠENJE 2019.** | **I. REBALANS 2020.** | **PRIJEDLOG II. REBALANSA 2020.** | **PRORAČUN 2020.** | **PROJEKCIJA 2021.** | **PROJEKCIJA 2022.** |
| **UKUPNO RASHODI / IZDACI** | **98.880.820,26** | **183.904.339,00** | **148.182.815,00** | **169.790.800,00** | **162.948.200,00** | **156.179.000,00** |
| **RAZDJEL 001 UPRAVNI ODJEL ZA FINANCIJE** | 14.251.634,49 | 16.740.980,00 | 16.723.980,00 | 18.000.000,00 | 18.892.000,00 | 18.892.000,00 |
| **GLAVA 01 UPRAVNI ODJEL ZA FINANCIJE** | 14.251.634,49 | 16.740.980,00 | 16.723.980,00 | 18.000.000,00 | 18.892.000,00 | 18.892.000,00 |
| **RAZDJEL 002 UPRAVNI ODJEL ZA SAMOUPRAVU** | 39.376.814,61 | 66.143.232,00 | 68.264.694,00 | 67.841.220,00 | 67.519.220,00 | 67.199.220,00 |
| **GLAVA 01 UPRAVNI ODJEL ZA SAMOUPRAVU** | 12.015.683,24 | 12.276.050,00 | 12.703.050,00 | 13.307.600,00 | 13.042.600,00 | 13.042.600,00 |
| **GLAVA 02 JAVNE USTANOVE U KULTURI** | 6.778.788,77 | 8.285.275,00 | 8.524.017,00 | 8.815.420,00 | 8.810.420,00 | 8.760.420,00 |
| **GLAVA 03 JAVNE USTANOVE PREDŠKOLSKOG ODGOJA** | 8.031.938,77 | 8.135.460,00 | 7.852.860,00 | 8.235.400,00 | 8.155.400,00 | 7.885.400,00 |
| **GLAVA 04 JAVNE USTANOVE ODGOJA I OBRAZOVANJA - OSNOVNE ŠKOLE** | 9.046.524,50 | 33.263.016,00 | 34.929.936,00 | 33.745.800,00 | 33.773.800,00 | 33.773.800,00 |
| **GLAVA 05 VIJEĆA MANJINA** | 60.676,05 | 85.000,00 | 85.000,00 | 85.000,00 | 85.000,00 | 85.000,00 |
| **GLAVA 06 JAVNA USTANOVA U ŠPORTU** | 3.443.248,28 | 4.111.181,00 | 4.124.581,00 | 3.652.000,00 | 3.652.000,00 | 3.652.000,00 |
| **RAZDJEL 003 UPRAVNI ODJEL ZA KOMUNALNE DJELATNOSTI I GOSPODARENJE** | 45.252.371,16 | 101.020.127,00 | 63.194.141,00 | 83.949.580,00 | 76.536.980,00 | 70.087.780,00 |
| **GLAVA 01 UPRAVNI ODJEL ZA KOMUNALNE DJELATNOSTI I GOSPODARENJE** | 41.169.105,21 | 95.053.633,00 | 57.431.462,00 | 77.987.080,00 | 70.703.480,,00 | 64.352.780,00 |
| **GLAVA 02 VATROGASTVO** | 3.515.398,25 | 4.231.812,00 | 4.232.567,00 | 4.105.400,00 | 3.960.400,00 | 3.960.400,00 |
| **GLAVA 03 LOKALNA RAZVOJNA AGENCIJA POŽEGA** | 567.867,70 | 1.734.682,00 | 1.530.112,00 | 1.857.100,00 | 1.873.100,00 | 1.774.600,00 |

1. RASHODI PREMA FUNKCIJSKOJ KLASIFIKACIJI

Rashodi su u 2021.-2023. godini planirani prema funkcijskoj klasifikaciji za slijedeće namjene, kako slijedi: opće javne usluge, obrana, javni red i sigurnost, ekonomski poslovi, zaštita okoliša, zdravstvo, usluge unapređenja stanovanja i zajednice, rekreacija, kultura i religija, obrazovanje i socijalna zaštita.

1. RASHODI PREMA IZVORIMA FINANCIRANJA

Rashodi su u 2021. godini planirani prema izvorima financiranja na slijedeći način:

*Grad Požega*

|  |  |
| --- | --- |
| 1. Opći prihodi i primici | 42.971.600,00 kn |
| 4. Prihodi za posebne namjene | 12.830.000,00 kn |
| 5. Pomoći | 40.409.080,00 kn |
| 7. Prihodi od prodaje nefinancijske imovine i nadoknade šteta s osnova osiguranja | 2.250.000,00 kn |
| 8. Namjenski primici od zaduživanja | 12.500.000,00 kn |
|  |  |

*Proračunski korisnici (ustanove u kulturi, u predškolskom odgoju, vatrogastvo, JU Sportski objekti za održavanje sportskih objekata, VSNM,i Lokalna razvojna agencija Požega)*

|  |  |
| --- | --- |
| 1. Opći prihodi i primici | 21.493.600,00 kn |
| 3. Vlastiti prihodi proračunskih korisnika | 715.000,00 kn |
| 4. Prihodi za posebne namjene proračunskih korisnika | 2.549.750,00 kn |
| 5. Pomoći proračunskih korisnika | 1.909.970,00 kn |
| 6. Donacije proračunskih korisnika | 42.000,00 kn |
| 7. Prihodi od prodaje nefinancijske imovine i nadoknade šteta s osnova osiguranja proračunskih korisnika | 40.000,00 kn. |

*Proračunski korisnici (osnovne škole)*

|  |  |
| --- | --- |
| 1. Opći prihodi i primici | 4.952.200,00 kn |
| 3. Vlastiti prihodi proračunskih korisnika – škole | 45.500,00 kn |
| 4. Prihodi za posebne namjene proračunskih korisnika – škole | 1.033.500,00 kn |
| 5. Pomoći proračunskih korisnika – škole | 25.974.600,00 kn |
| 6. Donacije proračunskih korisnika – škole | 74.000,00 kn |

Graf 4. Prikaz rashoda proračunskih korisnika po izvorima financiranja

1. RASHODI PREMA PROGRAMSKOJ KLASIFIKACIJI

Rashodi su u 2021. godini planirani prema programskoj klasifikaciji, odnosno po programima, projektima i aktivnostima, kako je propisano Pravilnikom o proračunskim klasifikacijama. U nastavku je iskazan pregled rashoda po razdjelima, programima i projektima.

* 1. Rashodi programa u razdjelu 001 – Upravni odjel za financije

U razdjelu 001 – Upravni odjel za financije planirani su rashodi i izdaci u iznosu 18.000.000,00 kn.

Rashodi i izdaci planirani su kroz program Redovna djelatnost upravnih tijela, odnosno planirane su slijedeće aktivnosti i projekti, kako slijedi:

* Osnovna aktivnost upravnih tijela u iznosu 11.698.000,00 kn,
* Tekuća zaliha proračuna u iznosu 250.000,00 kn,
* Nabava opreme u iznosu 622.000,00 kn,
* Otplata primljenih zajmova u iznosu 4.730.000,00 kn,
* Lokalni izbori u iznosu 700.000,00 kn.

Programom Redovna djelatnost upravnih tijela planirana su sredstva za ostvarenje osnovne aktivnosti svih upravnih tijela kroz rashode za zaposlene, materijalne i financijske rashode, nabavu opreme i otplatu kamata i glavnice primljenih kredita, radi ispunjenja učinkovitog i djelotvornog pružanja javnih usluga. Cilj provedbe ovog programa je financirati troškove rada svih upravnih tijela u skladu sa zakonskim propisima, poštujući načelo ekonomičnosti, namjenskog i svrhovitog korištenja sredstava.

* Osnovna aktivnost odnosi se na podmirenje rashoda za zaposlene Grada Požege prema važećem Kolektivnom ugovoru i drugim aktima, te rashoda za materijalne i financijske rashode za rad svih upravnih tijela.
* Kroz aktivnost Tekuća zaliha proračuna planirana su sredstva u iznosu 250.000,00 kn, za financiranje nepredvidivih rashoda, sukladno zakonskoj odredbi i Odluci o izvršavanju proračuna Grada Požege.
* Kapitalnim projektom Nabava opreme planiraju se sredstva za rashode podmirenja zakupnine i najamnine, odnosno leasinga za auta, fotokopirne uređaje i računalne programe, nabavu druge neophodne opreme (uredska i komunikacijska oprema, oprema za održavanje i zaštitu, nabava računala i druge opreme, te ulaganja u računalne programe), a u svrhu obavljanja poslova upravnih tijela.
* Tekući projekt Otplata primljenih zajmova planiran je u svrhu povrata glavnice, plaćanja kamate i obračuna pripadajućih tečajnih razlika za kredit iz 2016. godine i novo kreditno zaduženje za izgradnju energetski ekološki učinkovite javne rasvjete.
* Tekući projekt Lokalni izbori planiran je radi održavanja Lokalnih izbora u 2021. godini, odnosno izbor gradonačelnika, zamjenika i članova predstavničkog tijela u Gradu Požegi.
  1. Rashodi programa u razdjelu 002 – Upravni odjel za samoupravu

U razdjelu 002 - Upravni odjel za samoupravu planirani su rashodi u iznosu 67.841.220,00 kn.

Rashodi u navedenom razdjelu planirani su kroz programe javnih potreba u kulturi, odgoju i školstvu, sportu, socijalnoj skrbi, turizmu i ostalih udruga i društava, a u koje su uključeni programi proračunskih korisnika kojima je Grad Požega osnivač. Sredstva za javne potrebe udruga i društava građana dodjeljuju se na osnovu javnog poziva za financiranje javnih potreba udruga građana iz područja kulture, predškolskog odgoja i obrazovanja, sporta, zdravstva i socijalne skrbi, udruga proizašlih iz Domovinskog rata i ratnih stradalnika, te ostalih udruga i društava građana.

I Programi u kulturi planirani su kroz Program javnih potreba u kulturi u Gradu Požegi u iznosu 9.960.420,00 kn.

Programima u kulturi utvrđene su aktivnosti i projekti od značaja za Grad Požegu kao i za njegovu promociju na svim razinama međužupanijske i međunarodne suradnje, te su sufinancirani programi i aktivnosti koji se odnose na djelovanje udruga i društva registriranih na području kulture i kulturne projekte, kao i programi proračunskih korisnika (Gradski muzej Požega, Gradska knjižnica i čitaonica Požega i Gradsko kazalište Požega) kojima je osnivač Grad Požega i koji su u sustavu lokalne riznice Grada Požege.

Planirani rashodi za područje kulture su slijedeći:

* rashodi programa Udruge u kulturi i ostala kulturna događanja planirana su u iznosu 1.045.000,00 kn, a odnose se na aktivnosti i projekte udruga i društava u kulturi, te na projekte iz područja kulture koje provodi Grad Požega (Donacije udrugama u kulturi, Obuka mažoretkinja, Dan Grada i Grgurevo, Ostala kulturna događanja, Festival „Aurea fest“),
* rashodi programa Znanstveno istraživački i umjetnički rada HAZU planirani su u iznosu 100.000,00 kn za rad te ustanove u Požegi,
* rashodi programa javnih ustanova u kulturi planirani su u iznosu 8.815.420,00 kn, a odnose se na rashode javnih ustanova u kulturi kojima je Grad Požega osnivač, kako slijedi
* rashodi Gradskog muzeja planirani su u iznosu 2.229.000,00 kn, za provođenje osnovne, redovne aktivnosti i programskih aktivnosti (Otkup umjetnina, Restauracije, Izložbe, Izdavačka djelatnost, Razvoj publike u kulturi – Blago Požege, Arheološka istraživanja i Digitalizacija),
* rashodi Gradske knjižnice i čitaonice Požega planirani su u iznosu 4.179.250,00 kn, za provođenje osnovne, redovne aktivnosti i programskih aktivnosti (Nabava knjiga, Program Mjesec hrvatske knjige, Noć knjige, Programi dječjeg odjela, Programi za studente i mlade, Gostovanja, predstavljanja i izložbe, Projekt Knjiga svaki dan, Program Biti umirovljenik, projekt Povijest čitanja u Požegi, projekt Filmski program knjižnice, projekt Umjetnik u meni, projekt Probudi me, projekt Svečano otvorenje knjižnice, projekt Nova zgrada, nova knjižnica – monografija, projekt Stručni skup – nova zgrada, nova knjižnica i projekt Izložbeni program galerije svjetlosti.),
* rashodi Gradskog kazališta Požega planirani su u iznosu 2.407.170,00 kn za provođenje osnovne, redovne aktivnosti i programske aktivnosti, koja se najvećim dijelom odnosi na predstave.

II Programi odgoja i obrazovanja utvrđeni su kroz Program javnih potreba u predškolskom odgoju i školstvu u Gradu Požegi u iznosu 45.051.200,00 kn.

Navedenim programima utvrđeni su oblici i opseg djelatnosti koji su od interesa za Grad Požegu iz područja predškolskog odgoja i obrazovanja. Programi i aktivnosti koji su planirani da će biti sufinancirani odnose se na stipendiranje studenata, školarine i ostale naknade, sufinanciranje smještaja djece u predškolskim ustanovama koje su osnovale privatne ili druge pravne osobe i kojoj je osnivač Grad Požega i rad predškolskog odgoja, te kontinuitet odgoja i obrazovanja kroz osnovne škole kojima je osnivač Grad Požega i sufinanciranje Osnovne Katoličke škole u Požegi, odnosno za šire potrebe u školstvu u Gradu Požegi.

Planirani rashodi za područje odgoja i školstva su slijedeći:

* rashodi programa Stipendije, školarine i druge naknade planirani su u iznosu 600.000,00 kn, a odnose se dodjelu stipendija korisnicima studentima u pojedinačnom mjesečnom iznosu 1.000,00 kn i nadarenim učenicima srednjih škola u pojedinačnom mjesečnom iznosu 500,00 kn, prema provedenom natječaju i zaključenim ugovorima,
* rashodi programa Donacije dječjim vrtićima planirani su u iznosu 1.850.000,00 kn, te sufinanciranje boravka djece u dječjim vrtićima na području Grada Požege kojima nije osnivač Grad Požega, sa pojedinačnim mjesečnim iznosom 600,00 kn (Dječji vrtić sv. Leopold Mandić, Dječji vrtić Radost i Dječji vrtić Šareni svijet),
* rashodi programa Sufinanciranje Osnovne katoličke škole u Požegi planirano je u iznosu 320.000,00 kn, a odnosi se na sufinanciranje materijalnih troškova i troškova rada nastavnika u produženom boravku u osnovnoj školi kojoj Grad Požega nije osnivač,
* rashodi programa Sufinanciranje Glazbene škole Požega planiran je u iznosu 250.000,00 kn za pomoć Glazbenoj školi pri kupnji klavira,
* rashodi programa Sufinanciranje Studentskog centra Veleučilišta u Požegi planiran je u iznosu 50.000,00 kn za sufinanciranje prehrane studenata.
* rashodi programa javnih ustanova u predškolskom odgoju odnose se na proračunskog korisnika Dječji vrtić Požega, a planirani su u iznosu 8.235.400,00 kn, za provođenje osnovne, redovne aktivnosti predškolskog odgoja, te za projekt Požeški limači. Dječji vrtić Požega kao proračunski korisnik Grada Požege je u sustavu lokalne riznice Grada Požege i provode redovni - primarni program za djecu i vrtićima i jaslicama u dva objekta, te kraći program predškole. U okviru Redovnog – primarnog programa realizira se Montessori program, kraći etno program, kraći program ranog učenja engleskog jezika i informatike s djecom predškolske dobi.

rashodi programa javnih ustanova odgoja i obrazovanja – osnovnih škola planirani su u iznosu 33.745.800,00 kn i odnose se na rashode triju osnovnih škola Grada Požege kojima je osnivač Grad Požega (OŠ D. Cesarića, A. Kanižlića i J. Kempfa) i Katoličku osnovnu školu za programe koji se financiraju iz zakonskog standarda i iznad zakonskog standarda. U okviru zakonskog standarda financira se osnovna, redovna aktivnost osnovnog školstva kroz materijalne i financijske rashode, te ulaganje u objekte i opremu sukladno donesenom planu ulaganja. Grad financira u okviru iznad zakonskog standarda rad nastavnika u produženom boravku.

U plan su uključeni namjenski i vlastiti prihodi i rashodi osnovnih škola sukladno Uputi MF, ali su isti izuzeti od obveze uplate u Proračun Grada, uz obvezu podnošenja izvješća o ostvarenim prihodima i rashodima iz istih. Također sukladno Uputi u plan su uneseni i troškovi plaća i ostalih rashoda za zaposlene osnovnih škola i ti troškovi predstavljaju značajno povećanje Proračuna.

III Programi u sportu planirani su kroz Program javnih potreba u sportu u Gradu Požegi u iznosu 7.414.000,00 kn. Navedenim programima utvrđeni su oblici i opseg djelatnosti koji su od interesa za Grad Požegu iz područja sporta, a radi poticanja i promicanja sporta. Sredinom 2014. godine osnovan je proračunski korisnik Javna ustanova za upravljanje sportskim objektima u vlasništvu Grada Požege s ciljem održavanja nekoliko sportskih objekata. sportskih terena i gradskog bazena (SD Tomislav Pirc, SD Sokol, SRC Požega, Stadion NK Slavonija, Gradska kuglana, teniski tereni), vođenja brige o dodjeli termina za utakmice i treninge klubova, upravljanja objektima uz sportske objekte i dr.

Planirani rashodi za područje sporta su slijedeći:

* rashodi programa Športske aktivnosti planirani su u iznosu 3.582.000,00 kn, a odnose se na sufinanciranje rada sportskih udruga i društava na području Grada Požege, kroz donacije sredstava Požeškom športskom savezu (za plaće, materijalne rashode, zajedničke programe sporta, suce, kotizacije i prijevoze, rad sportskih udruga osoba s invaliditetom, rad ostalih sportskih udruga), za kapitalni projekt Zajednički programi HOO i lokalne zajednice za nabavu kapitalne opreme te za projekt Učenja i usavršavanja osnovnih plivačkih aktivnosti, obuke neplivača djece predškolske i osnovnoškolske dobi,
* rashodi programa Športske priredbe i manifestacije planirani su u iznosu 180.000,00 kn, a odnose se na dodjelu donacija sportskim udrugama i društvima za održavanje i organizaciju sportskih priredbi i manifestacija, prema usvojenom programu.
* rashodi programa javne ustanove u športu odnose se na Javnu ustanovu – Sportski objekti Požega planirani su u iznosu od 3.652.000,00 kn, a odnose se na provođenje redovne, osnovne aktivnosti ustanove u sportu, odnosno održavanja sportskih objekata u vlasništvu Grada Požege.

IV Program socijalne skrbi planiran je kroz Program javnih potreba u socijalnoj skrbi u Gradu Požegi u iznosu 4.074.600,00 kn.

Istim su utvrđena prava na pomoći iz socijalne skrbi za podmirenje osnovnih životnih potreba socijalno ugroženih, nemoćnih, drugih osoba socijalnih i drugih okolnosti, te donacije Gradskom društvu Crvenog križa, humanitarnim udrugama, udrugama s osobama s invaliditetom, udrugama proizašlim iz Domovinskog rata.

Planirani rashodi iz područja socijalne skrbi su slijedeći:

* rashodi programa Naknade i donacije iz socijalne skrbi planirane su u iznosu 4.074.600,00 kn, a odnose se na provođenje aktivnosti i projekata iz područja socijalne skrbi u skladu sa Odlukom o socijalnoj skrbi Grada Požege i drugim aktima (za režijske troškove, obitelj i djecu, pomoći starijim osobama, GD Crvenog križa, udruge proizašle iz Domovinskog rata, humanitarne udruge, udruge invalida).

V Program u turizmu, ostalih udruga i društava građana, te proračunskog korisnika Vijeća srpske nacionalne manjine Grada Požege (VSNM) utvrđeni su kroz Program javnih potreba u turizmu i ostalih udruga i društava u iznosu 1.341.000,00 kn.

Planirani rashodi za područje turizma, ostalih udruga i društava građana te VSNM su slijedeći:

* rashodi programa Turistička zajednica planirani su u iznosu 622.000,00 kn, a odnose se na rashode za redovnu djelatnost (plaće zaposlenih) i rashode za priredbe i manifestacije od značaja za Grad Požegu kroz organizaciju TZ,
* rashodi programa Političke stranke planirani su u iznosu 180.000,00 kn, a odnose se sredstva koja se doznačavaju političkim stranka koje su zastupljene u Gradskom vijeću, sukladno odluci o visini naknade i za naknadu troškova izborne promidžbe na Lokalnim izborima,
* rashodi programa Društvo naša djeca planirani su u iznosu 8.000,00 kn, a odnose se na rad DND u Gradu Požegi,
* rashodi programa Dječje Gradsko vijeće planirani su u iznosu 3.000,00 kn za osnovnu aktivnost DGV,
* rashodi programa Savjet mladih Grada Požege planirani su u iznosu 20.000,00 kn za rad Savjeta mladih na području Grada Požege,
* rashodi programa Vjerske zajednice planirani su u iznosu 100.000,00 kn za dodjelu kapitalnih donacija za uređenje crkvenih objekata, sukladno donesenom programu javni potreba,
* rashodi programa Donacije udrugama građana planirani su u iznosu 300.000,00 kn za dodjelu tekućih i kapitalnih donacija udrugama i društvima građana, te HGSS-u, Područnoj stanici Požega za rad,
* rashodi programa Zavod za zapošljavanje ispostava Požega planirani su u iznosu 3.000,00 kn za financiranje prijevoza na Dane otvorenih vrata u Osijeku za nezaposlene osobe,
* rashodi programa Financiranje predstavnika albanske nacionalne manjine planirani su u iznosu 20.000,00 kn za provođenje osnovne, redovne aktivnosti i programske aktivnosti predstavnika albanske nacionalne manjine,
* rashodi programa Vijeća manjina – proračunskog korisnika Vijeća srpske nacionalne manjine Grada Požege planirani su u iznosu od 85.000,00 kn za provođenje osnovne, redovne aktivnosti i programske aktivnosti Vijeća.

U razdjelu 003 – Upravni odjel za komunalne djelatnosti i gospodarenje planirani su rashodi u iznosu 83.949.580,00 kn.

U navedenom razdjelu planirani su programi, projekti i aktivnosti koji proizlaze iz djelokruga ovoga upravnog tijela: program osnovne aktivnosti upravnih tijela, veterinarsko-zdravstvene zaštite, održavanja, ulaganja, gospodarstva, financiranja DVD-a i VZ, Civilne zaštite, proračunskog korisnika Javne vatrogasne postrojbe i proračunskog korisnika Javna ustanova - Lokalna razvojna agencija Požege.

I Programom Osnovna aktivnost upravnih tijela planirana je aktivnost Ostali troškovi vezani uz redovnu djelatnost. Navedena aktivnost odnosi se na podmirenje rashoda za električnu energiju za gradske objekte, premije osiguranja gradske imovine po zaključenim policama osiguranja, ostale nespomenute rashode (naknada za izdavanje suglasnosti, troškovi po presudama i vansudskim nagodbama i dr.) i kamate. Rashodi programa Osnovna aktivnost upravnog tijela planirani su u iznosu od 1.572.000,00 kn.

II Program Veterinarsko-zdravstvena zaštita planirana je u iznosu od 210.000,00 kn a odnosi se na sklonište za životinje i sufinanciranje veterinarske zdravstvene zaštite životinja.

III Programi održavanja obuhvaćaju program Održavanja komunalne infrastrukture, Održavanja poslovnih, stambenih prostora, opreme i drugo i Održavanja spomeničkih vrijednosti.

1. program Održavanje komunalne infrastrukture obuhvaća aktivnosti vezane uz održavanja prometnica i mostova, održavanja i potrošnju javne rasvjete, održavanja javne higijene i zelenila, održavanja vodoprivrednih objekata i groblja. Aktivnosti se izvršavaju prema usvojenom Programu održavanja komunalne infrastrukture i Opsegu radova na održavanju uređenog građevinskog zemljišta u Gradu Požegi i prigradskim naseljima. Program se financira iz sredstava namjenskih i drugih prihoda Grada i pomoći. Rashodi programa Održavanje komunalne infrastrukture planirani su u iznosu 8.980.000,00 kn.
2. program Održavanja poslovnih, stambenih prostora, opreme i drugo obuhvaća aktivnosti vezane uz održavanje poslovnih, stambenih objekata, opremanje i održavanje športskih objekata. Rashodi programa Održavanje poslovnih i stambenih objekata, opreme i drugo planirani su u iznosu 410.000,00 kn
3. program Održavanje spomeničkih vrijednosti planiran je u iznosu od 280.000,00 kn, a odnosi se na troškove za usluge održavanja objekata i za dodjelu kapitalnih donacija i pomoći za uređenje fasada u povijesnoj jezgri Grada.

IV Programi ulaganja obuhvaćaju program Kapitalna ulaganja u komunalnu infrastrukturu, Kapitalna ulaganja u poslovne, stambene prostore, opremu i drugo, Ulaganja u prostorno-plansku dokumentaciju, Otkup zemljišta i objekata, Sanaciju klizišta i Ulaganje u digitalnu transformaciju.

1. rashodi programa Kapitalna ulaganja u komunalnu infrastrukturu planirani su u iznosu 23.358.500,00 kn, a odnose se na slijedeće:

* provođenje projekata Izgradnja i dodatna ulaganja u prometnice i mostove obuhvaća aktivnosti vezane za dodatna ulaganja u prometnice radi unapređenja kvalitete življenja, sanaciju postojećeg kolnika zbog dotrajalosti, sanaciju postojećih parkirališta, potpornih zidova, izgradnju novih parkirališta, uklanjanja nedostataka na mostovima i sl. i planiran je u iznosu od 6.561.500,00 kn,
* Izgradnja javne rasvjete u iznosu 1.000.000,00 kn, obuhvaća izgradnju javne rasvjete u cilju poboljšanja životnih uvjeta građana, te rekonstrukciju i dogradnju postojećeg sustava javne rasvjete zbog boljih svjetlotehničkih uvjeta prometovanja.
* Izgradnja vodovoda i kanalizacije u iznosu 40.000,00 kn - izgradnja produžetka vodovodne mreže zbog širenja građevinskog područja, izgradnja priključaka za navodnjavanje javnih površina Grada Požege.
* Uređenje groblja u iznosu 160.000,00 kn - sukladno zahtjevima mjesnih odbora i prijedlozima komunalnog poduzeća "Komunalac Požega" planirane su aktivnosti dodatnih ulaganja na grobljima
* Aglomeracija Požega u iznosu 1.000.000,00 kn - obnova starih i izgradnja novih kanalizacijskih sustava na području grada Požege i prigradskih naselja
* Aglomeracija Požega – Pleternica u iznosu 300.000,00 kn - obnova starih i izgradnja novih kanalizacijskih sustava na području grada Pleternice i prigradskih naselja, s ciljem pružanja kvalitetnije usluge odvodnje
* Izgradnja komunalnih objekta na lokacije Vinogradine u iznosu 297.000,00 kn – planirana s ciljem kvalitetnijeg odnosa prema zaštiti okoliša sukladno zakonskoj regulativi realizacija projekata u suradnji s Fondom za zaštitu okoliša i energetsku učinkovitost
* Izgradnja infrastrukture u poduzetničkoj zoni u iznosu 1.250.000,00 kn - stvaranje uvjeta za stvaranje kvalitetne poduzetničke klime u Gradu Požegi u Poduzetničkoj zoni u Industrijskoj ulici
* Energetski ekološki učinkovita javna rasvjeta u iznosu 12.600.000,00 kn - povećanje energetske učinkovitosti javne rasvjete zamjenom postojećih rasvjetnih tijela
* Nabava urbane opreme u iznosu 150.000,00 kn - nabava urbanih elemenata za uređenje grada sukladno zahtjevima mjesnih odbora

1. rashodi programa Kapitalna ulaganja u poslovne, stambene objekte, opremu i drugo planirana su u iznosu 4.315.000,00 kn, a odnose se na provođenje slijedećih projekata i aktivnosti:

* Opremanje dječjih igrališta u iznosu 250.000,00 kn - sukladno zahtjevima mjesnih odbora i urbanističkim planovima uređenja Grada predviđena je nabava nove opreme za dopunu sadržaja na postojećim dječjim igralištima kao i formiranje novih dječjih igrališta,
* Ulaganje u športske objekte u iznosu 200.000,00 kn - dodatna ulaganja na sportskim objektima u skladu s prijedlozima i utvrđenoj nužnosti Javne ustanove Sportski objekti
* Ulaganje u zgradu Gradskog kazališta u iznosu 40.000,00 kn - nužni radovi na zgradi Gradskog kazališta Požega u cilju kvalitetnijeg korištenja prostora
* Ulaganje u zgradu Gradske knjižnice i čitaonice u iznosu 100.000,00 kn – nužni zahvati radi prilagodbe prostora
* Ulaganje u kapelice u iznosu 50.000,00 kn - sukladno prijedlozima mjesnih odbora planirano je izvršiti nužne radove na kapelicama
* Ulaganje u društvene domove u iznosu 130.000,00 kn – nužni radovi na uređenju društvenih domova, nabava opreme te nabava materijala za uređenje domova za realizaciju aktivnosti Mjesnih odbora
* Ulaganje u autobusna stajališta u iznosu 100.000,00 kn - širenjem mreže gradskih autobusnih linija ukazuje se potreba uređenja autobusnih stajališta, postavljanja nadstrešnica zbog sigurnosti korisnika autobusnog prijevoza, te pripreme podloge
* Ulaganje u poslovne i stambene prostore u iznosu 300.000,00 kn - prenamjena gradskog poslovnog prostora ili stvaranje kvalitetnijih uvjeta za rad zahtjeva dodatna ulaganja prema potrebi budućeg korisnika.
* Uređenje Trga sv. Terezije u iznosu 100.000,00 kn - radovi na otklanjanju eventualnih oštećenja
* Projekt besplatnog bežičnog pristupa internetu „Hot spot“ u iznosu 15.000,00 kn - prateći razvoj tehnologije namjera je građanima omogućiti što širu mrežu besplatnog bežičnog pristupa internetu
* Rekonstrukcija Rekreacijskog centra u iznosu 100.000,00 kn - dopuna sadržaja na kompleksu SRC Požega po zahtjevu korisnika
* Uređenje Požeške kuće u iznosu 100.000,00 kn - uređenje kuće u vlasništvu Grada Požege radi poboljšanja turističke ponude Grada Požege osnivanjem centra za posjetitelje u kojemu će gosti grada moći dobiti osnovne informacije o Gradu Požegi
* Rekonstrukcija stropnog oslika u kući Arch u iznosu 120.000,00 kn - restauracija stropnog oslika u Kući Arch na Trgu Sv.Trojstva u Požegi
* Izgradnja dvorane uz Osnovnu školu Antuna Kanižlića u iznosu 2.250.000,00 kn - izrada projektne dokumentacije, te početak izgradnje sportske dvorane uz školu A. Kanižlića zbog kvalitetnije realizacije školskih programa
* Ulaganje u objekt gradske uprave u iznosu 100.000,00 kn - uređenje prostora zbog stvaranja boljih uvjeta za komunikaciju s građanima
* Projekt WiFi4EU u iznosu 110.000,00 kn - prateći razvoj tehnologije namjera je građanima omogućiti što širu mrežu besplatnog bežičnog pristupa internetu
* Projekt Uređenje otvorenog dijela tržnice u iznosu 100.000,00 kn – uređenje prostora radi poboljšanja uvjeta korištenja samog prostora
* Projekt dogradnja dječjeg vrtića u iznosu 150.000,00 kn – projektna dokumentacija radi dogradnje dječjeg vrtića

1. rashodi programa Ulaganje u prostorno-plansku dokumentaciju planirani su u iznosu 781.000,00 kn za potrebne aktivnosti Geodetsko-katastarske usluge, projekt Prostorni planovi, projekt Izrada strategije izgradnje sustava oborinske odvodnje na području Grada Požege i projekt Zaštita i očuvanje nepokretnog kulturnog dobra – Stari grad,
2. rashodi programa Otkup zemljišta i objekata planirani su u iznosu 100.000,00 kn za otkupe istih,
3. rashodi programa Sanacija klizišta planiran je u iznosu 515.000,00 kn za ispitivanje tla i sanaciju evidentiranih klizišta na području Grada Požege,
4. rashodi programa Ulaganje u digitalnu transformaciju planiran je u iznosu 155.000,00 kn, a odnosi se na projekt Lokalna infrastruktura prometnih podataka grada Požege u iznosu 75.000,00 kn i projekt IKT sustav prometnog upravljanja i održavanja nerazvrstanih cesta u iznosu 80.000,00 kn.

V Programi gospodarstva planirani u ukupnom iznosu 2.432.000,00 kn obuhvaćaju program Poticanje malog gospodarstva, Poticaji u poljoprivredi, Subvencije trgovačkim društvima, Poticanje zapošljavanja i razvoja poduzetništva, Javni radovi u komunalnom gospodarstvu i Subvencije građanima.

1. rashodi programa Poticanje malog gospodarstva na području Grada Požege planirani su u iznosu 250.000,00 kn, s ciljem povećanja i unaprjeđenja smještajnih kapaciteta, proširenja turističke ponude, ostvarenja boljih turističkih rezultata, promocije turističkih potencijala Grada Požege i kao pomoć poduzetnicima. Planiran je kroz dva projekta: projekt Subvencije za smještajne kapacitete na području Grada Požege i projekt Sufinanciranje otvaranja kušaonica na području Grada Požege,
2. rashodi programa Poticaji u poljoprivredi planirani su u iznosu 150.000,00 kn, za dodjelu poticaja u poljoprivredi, stočarstvu i nasadu, prema odluci gradonačelnika,
3. rashodi programa Subvencije trgovačkim društvima u iznosu 1.400.000,00 kn, a odnose se na dodjelu subvencija trgovačkom društvu za linijski prijevoz, prema provedenom javnom natječaju. Subvencija gradskog prijevoza vezana je za isplatu sredstava za sufinanciranje prijevoza umirovljenika u gradskom prijevozu prema utvrđenim relacijama prometovanja, a u cilju kvalitetnije i dostupnije prometne povezanosti za osobe treće životne dobi. Manjim iznosom planirana je subvenciju za Reciklažno dvorište,
4. rashodi programa Poticanje zapošljavanja i razvoja poduzetništva planirani su u iznosu 400.000,00 kn, a odnose se daljnje provođenje programa dodjele poticaja za zapošljavanje i razvoj poduzetništva,
5. rashodi programa Javni radovi planirani su u iznosu 132.000,00 kn, za sufinanciranje javnog rada u komunalnim poslovima uz suradnju i financijsku potporu HZZ-a,
6. rashodi programa Subvencije građanima odnose se na planiranu aktivnost Subvencioniranje uklanjanja azbestnog pokrova u iznosu 100.000,00 kn za pomoć kućanstvima pri uklanjanja azbestnog pokrova.

VI Rashodi programa Donacija DVD-u i Vatrogasnoj zajednici planirani su u iznosu 780.000,00 kn za dodjelu tekućih donacija Vatrogasnoj zajednici za rad DVD-a i Vatrogasne zajednice kroz godinu.

VII Rashodi programa Redovna djelatnost Civilne zaštite planirani su u iznosu 70.000,00 kn, a odnose se potrebne rashode za osnovnu aktivnost i nabavu opreme Civilne zaštite.

VIII Programi odsjeka za gospodarstvo, poduzetništvo i europske integracije planirani su kroz Upravni odjel za komunalne djelatnosti i gospodarenje u iznosu 34.028.580,00 kn. Sredstva su predviđena u svrhu realizacije projekta financiranih dijelom iz općih sredstava proračuna Grada, dijelom iz pomoći državnoga proračuna i strukturnih fondova Europske unije, te drugih izvora.

Kroz navedeni odsjek planirani su slijedeći programi, kako slijedi: Kapitalna ulaganja u poslovne, stambene prostore, opremu i drugo kroz EU, Osiguranje pomoćnika u nastavi za osobe s poteškoćama u razvoju, Poticanje ruralnog razvoja, Ulaganje u razvoj ljudskih potencijala, Zaželi – zapošljavanje žena, Program unaprjeđenja usluga za djecu u sustavu ranog i predškolskog odgoja, Program podrške socijalnom uključivanju i zapošljavanju, Nabava spremnika za odvojeno prikupljanje otpada, Energetska obnova javnih zgrada – društveni domovi, Školske prehrane i Implementacija sustava video nadzora javnih površina. Kroz navedene programe planirane su aktivnosti i projekti, kako slijedi:

1. Rashodi programa Kapitalna ulaganja u poslovne, stambene prostore, opremu i drugo kroz EU planirani su u iznosu 26.493.930,00 kn, a odnose na sljedeće projekte:

* Rekonstrukcija i dogradnja DRC Vidovci planirana je u iznosu 1.100.000,00 kn. Projekt obuhvaća obnovu stadiona nogometnog kluba Dinamo u Vidovcima, proširenje i uređenje društvenog doma te proširenje objekta na stadionu. Projektne aktivnosti obuhvaćaju uređenje prostorija za fizioterapiju te uređenje dvorane za aerobik i fitness. Tribina će imati oko 250 mjesta i biti će većim dijelom natkrivena.
* Projekt Zelena urbana mobilnost planiran je u iznosu 758.000,00 kn. Potrebno je izraditi projektnu (tehničku) dokumentaciju u svrhu radova na obnovi i uređenju Trga Sv. Trojstva u turističke svrhe te kako bi se unaprijedila kvaliteta života stanovnika.
* Projekt Požeške bolte planiran je u iznosu 19.335.930,00 kn, a podrazumijeva rekonstrukciju zgrade Gradskog muzeja i postavljanje stalnog muzejskog postava. Realizacija projekta omogućuje povezivanje s drugim kulturama, odnosno omogućit će stvaranje dodatnog turističkog sadržaja u gradu Požegi u kategoriji turizma baštine, eno-gastro turizma u cilju povećanja turističke ponude regije i grada Požege u obliku komplementarnog sadržaja i dovršetak projekta uređenja centra za posjetitelje Požeška kuća.
* Projekt rasvjeta u dvorani Tomislav Pirc planirana je u iznosu 700.000,00 kn, obuhvaća zamjenu postojeće rasvjete energetski učinkovitijom zbog smanjenja troškova,
* Projekt Izgradnja tribine na stadionu Slavonije planirana je u iznosu 2.600.000,00 kn,
* Projekt Rekonstrukcija Trga sv. Trojstva planirana je u iznosu 2.000.000,00 kn.

1. Rashodi programa Osiguranje pomoćnika u nastavi za osobe s poteškoćama u razvoju planirani su u iznosu 2.166.100,00 kn, a odnose se na slijedeće projekte:,

* Projekt Petica za dvoje – IV. faza planiran je u iznosu 1.254.000,00 kn. Uvođenjem pomoćnika u nastavi cilj je olakšati integraciju učenika s posebnim potrebama ili teškoćama u razvoju. Ovim projektom se postiže veća socijalna inkluzija učenika s teškoćama u razvoju, u smislu postizanja veće samostalnosti, te poboljšanja u socijalnim interakcijama i vještinama. Osim toga, projekt podrazumijeva i aktivnosti povezane sa informiranjem i senzibilizacijom javnosti,
* Projekt Petica za dvoje – V. faza planiran je u iznosu 912.100,00 kn.

1. Kroz program Poticanje ruralnog razvoja planiran je projekt Lokalna akcijska grupa - LAG u iznosu 10.000,00 kn. Cilj Grada Požege u LAG-u Barun Trenk je udruživanje s partnerima iz javnog i privatnog sektora kako bi se postigla sinergija, zajedničko vlasništvo te kritična masa potrebna za poboljšanje ekonomske konkurentnosti područja. Grad Požega će na ovaj način moći sudjelovati u zajedničkim projektima i međusektorskim akcijama te na taj način doprinijeti razvoju pojedinih područja grada i prigradskih naselja.
2. Kroz program Ulaganje u razvoj ljudskih potencijala planiran je projekt Pronađi me – Neet vodilja u iznosu 144.500,00 kn. Ciljevi projekta su poticanje razvoja gospodarstva, turizma, poljoprivrede i organizacija civilnog društva Grada Požege kroz pripremu i provedbu projekata financiranih sredstvima Europske unije, nacionalnim i ostalim sredstvima,
3. Kroz program Zaželi – zapošljavanje žena planiran je projekt Puk50 u iznosu 2.803.000,00 kn. Kroz projekt će se ciljna skupina koju čini 50 nezaposlenih žena educirati, steći nova znanja i vještine te postati konkurentnija na tržištu rada, a krajnjim korisnicima će se omogućiti kvalitetniji život, te smanjiti socijalna isključenost.
4. Rashodi Programa unaprjeđenja usluga za djecu u sustavu ranog i predškolskog odgoja planirani su u iznosu 894.050,00 kn, a odnose se na slijedeće projekte:

* Projekt Požeški limači odnosi se na unaprjeđenje usluge ranog i predškolskog odgoja i obrazovanja u Dječjem vrtiću Požega, a planiran je u iznosu 173.800,00 kn,
* Projekt Požeški limači – II.faza planiran je u iznosu 720.250,00 kn.

1. Kroz Program podrške socijalnom uključivanju i zapošljavanju planiran je Projekt Export – Expert u iznosu 12.000,00 kn. Projekt doprinosi povećanju zapošljivosti marginaliziranih skupina na tržištu rada na području grada Požege i Požeško-slavonske županije.
2. Kroz program Nabava spremnika za odvojeno prikupljanje komunalnog otpada planiran je istoimeni projekt u iznosu 200.000,00 kn, koji se provodi u suradnji sa Fondom za zaštitu okoliša i energetsku učinkovitost i komunalnim poduzećem Komunalac Požega.
3. Kroz program Energetska obnova javnih zgrada – društveni domovi planiran je projekt Energetska obnova zgrade društveni dom Novo Selo u iznosu 590.000,00 kn, radi daljnje energetske obnove na području Grada Požege i prigradskih naselja.
4. Kroz program Školske prehrane planiran je projekt Naša školska užina II u iznosu 315.000,00 kn, a podrazumijeva sufinanciranje školske prehrane djece iz siromašnih obitelji i obitelji na rubu siromaštva.
5. Kroz program Implementacija sustava video nadzora javnih površina planiran je istoimeni projekt u iznosu 400.000,00 kn, a odnosi se na ulaganje u sustav videonadzora javnih površina kako bi se povećala efikasnost parkiranja i prometa, te smanjila gužva na centralnom trgu u vidu optimizacije protoka prometa kao i smanjenja oštećenja vozila.

IX Rashodi programa proračunskog korisnika Javna vatrogasna postrojba planirani su kroz Upravni odjel za komunalne djelatnosti i gospodarenje u iznosu od 4.105.400,00 kn. Proračunski korisnik se financira iz zakonskog standarda – iz minimalnog financijskog standarda decentraliziranih sredstava u iznosu 2.701.400,00 kn i iz iznad zakonskog standarda u iznosu 1.404.000,00 kn koji se sastoji od sredstava Grada i sredstava proračunskog korisnika (vlastiti izvori, pomoći, donacije i prihod od prodaje nefinancijske imovine). Sredstva su planirana za realizaciju programa redovne djelatnosti Javne vatrogasne postrojbe Grada Požege, odnosno za provođenje mjera zaštite od požara i zaštite i spašavanja.

X Lokalna razvojna agencija Požega novi je proračunski korisnik Grada Požege u nadležnosti Upravnog odjela za komunalne djelatnosti i gospodarenje. Temeljna djelatnost agencije odnosi na planiranje projekata i razvoj strategije za jačanje položaja lokalne jedinice promicanjem malog i srednjeg poduzetništva na području požeštine. Rashodi programa proračunskog korisnika Lokalna razvojna agencija Požega planirani su u iznosu 1.857.100,00 kn. Isti se odnose na rashode za osnovnu aktivnost agencije, rashode za nabavu opreme (najam automobila nabava opreme) i Program priprema i provedba projekata (tekući projekt Otkrivanje ruralne baštine i tekući projekt Pronađi me – NEET vodilja).

IV PLAN RAZVOJNIH PROGRAMA I PROJEKCIJE

Uz Proračun Grada Požege za 2021. godinu, projekcije za 2022. i 2023. godinu, usvaja se i Plan razvojnih programa, u kojem su iskazani ciljevi i prioriteti razvoja Grada Požege za razdoblje 2021.-2023. godine i povezani s programskom i organizacijskom klasifikacijom proračuna. Do usvajanja nove strategije razvoja, Plan razvojnih programa temelji se na postojećoj Strategiji razvoja Grada Požege 2015.-2020. godina, koja je usvojena 2015. godine.

Projekcija prihoda i rashoda za 2022. godinu iznosi 162.948.200,00 kn, a za 2023. godinu 156.179.000,00 kn. Proračun za 2021. godinu, kao i projekcije za 2022. i 2023. godinu različite su u odnosu na usvojene projekcije prilikom donošenja Proračuna za 2020. godinu i projekcija za 2021. i 2022. godinu radi teže predvidivih ostvarenja poreznih i drugih prihoda u navedenom razdoblju, promjene strukture zaposlenih, predlaganja novih programa za navedeno razdoblje, ovisno o potrebama, objavljenim natječajima, prijavi i rezultatima prijave na EU fondove.

V ZAVRŠNE ODREDBE

Detaljna obrazloženja pojedinih programa, projekata i aktivnosti navedena su u Prilogu 1. ovog obrazloženja.

Opći i posebni dio Proračuna, te Plan razvojnih programa za razdoblje 2021.-2023. objavit će se u Službenim novinama Grada Požege, a cijeli dokument na web stranici Grada Požege, [www.pozega.hr](http://www.pozega.hr).